ศบค. รายงานจำนวนผู้ป่วยโควิด-19 วันนี้ มีผู้ป่วยรายใหม่เพิ่ม 2,839 ราย สถิติสูงที่สุดในประเทศไทย มีผู้เสียชีวิตเพิ่ม 8 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์การแพร่ระบาดของโรคโควิด-19 ว่า วันนี้ (24 เม.ย.64) มีผู้ติดเชื้อเพิ่มขึ้น 2,839 ราย เป็นผู้ที่ติดเชื้อในประเทศ 2,827 ราย จากระบบเฝ้าระวังและบริการ 2,523 ราย, จากการค้นหาเชิงรุกในชุมชน 304 ราย, ติดเชื้อจากต่างประเทศ 12 ราย ผู้ป่วยยืนยันสะสม 53,022 ราย หายป่วยแล้ว 30,566 ราย รักษาตัวอยู่ที่โรงพยาบาล 22,327 ราย เสียชีวิตเพิ่ม 8 คน สำหรับสถานการณ์ทั่วโลกมีผู้ติดเชื้อสะสมกว่า 146 ล้านราย เสียชีวิตแล้วกว่า 3 ล้านคน โดยสหรัฐอเมริกามีผู้ติดเชื้อมากที่สุด รองลงมาคือ อินเดีย บราซิล ฝรั่งเศสและรัสเซีย ตามลำดับ ขณะที่ประเทศไทยอยู่ลำดับที่ 105ส่วนผู้ที่ได้รับวัคซีนมีจำนวนสะสม 160,996 โดส ใน 77 จังหวัดทั่วประเทศ เป็นวัคซีนเข็มที่ 1 จำนวน 100,367 ราย และผู้ได้รับวัคซีนเข็มที่ 2 จำนวน 30,253 ราย